Grønne Midt-Telemark

Botanikk og ville blomar på Island sommaren 2018
2019-03-05 18:00 - 20:00 (Europe/Brussels) | Landbrukets hus, Bøvegen 271. (mellom Gvarv og Bø), Bøvegen 271, Gvarv, 3810
Me inviterer til møte med David Mundal som vil orientere om Islands flora og vise bilde frå ein botanisk ekskursjon til Island sommaren 2018 i lag med over 30 andre botanikarar.
Dette møtet markerer at Kjellaug og Torbjørn takkar for seg og overlet oppgava med å arrangere botaniske møte på Landbrukets hus til David Mundal og Jorun Simones. Begge er erfarne botanikarar med relevant utdanning og begge er med i styret til Telemark botaniske forening. Med andre ord, ei solid styrking av leiinga for desse møta.
Me ynskjer alle velkomen!
Kaffipengar kr. 20,-

Klimaendringenes påvirkning på fjellplantene
2019-01-09 18:30 - 21:00 | Landbrukets hus, Bøvegen 271. (mellom Gvarv og Bø), Bøvegen 271, Gvarv, 3810
Arvid Odland har gjennom en årrekke gjort omfattende planteøkologisk feltarbeid i Telemark og andre steder i Norge og utlandet. Han vil vise bilder og orientere om hvilken virkning klimaendringene har hatt og kan få for fjellplantene.
Telemark botaniske forening ved Jorunn Simones arrangerer møtet.

Julestrias botanikk
2018-11-15 19:00 - 21:00 | Bø Frivilligsentral, Stasjonsvegen 4, Bø i Telemark, 3800, Norge
ved Roger Halvorsen

Skjøtsel av kulturmark
2018-11-13 18:30 - 21:00 | Landbrukets hus, Bøvegen 271. (mellom Gvarv og Bø), Bøvegen 271, Gvarv, 3810
Odd Vevle på Suløyningen
Odd Vevle har siden 1991 i samarbeid med studenter ved Universitetet i Sør-Øst Norge og pensjonister drevet kulturarbeid på ulike steder i Midt-Telemark i hovedsak for å bevare gamle slåtteenger og beitemarker. Han vil vise bilder og fortelle om aktiviteter og sine erfaringer fra arbeidet.
Møtet arrangeres av Telemark botaniske forening ved Jorunn Simones.
Inngangspenger kr. 20,-
Velkommen!

Årsmøte med foredrag. – Bier fra vår til høst i hagen
2018-10-11 19:00 - 21:00 | Bø Frivilligsentral, Stasjonsvegen 4, Bø i Telemark, 3800, Norge
Vi ønsker oss nye ideer og tanker om framtida i hagelaget og har lyst til å fornye oss, vi prøver derfor å finne fram til mennesker og saker som kan gi oss ny inspirasjon til flere og større hagegleder!
Hvis du og eller noen du kjenner, kunne tenke dere å bli med oss å jobbe med hagelagssaker og nye prosjekter er dere hjertelig velkommen til oss og dere vil bli tatt godt imot!
Ta gjerne kontakt med oss her eller på mail til hagelaget post@bosauhage.no.
Vi regner med at årsmøtet tar ca 30 minutter og etter årsmøtet blir det temakveld om birøkt og økologisk hagebruk.
Åge Blomstadli fra Tørdal driver med begge deler. I hagen hans er det ca. 400 stauder, busker og trær og en stor hagedam med gullfisk, koi og karper.
Han vil fortelle om hagen gjennom året, skiftinger i årstider og det viktige samspillet mellom planter og bier.
Honningbiene overlever ikke i Norge uten birøktere. Bier er rammet av massedød globalt, men i Blomstadlia surrer det som det skal i de 35 bikubene hans.
Det finnes mange ulike typer honning alt etter hva biene trekker på, sommerhonning, skogshonning, høsthonning og lynghonning. Alt dette og mye mer vil du få høre om når du kommer på møtet vårt på Frivilligsentralen.
Etter foredraget blir det hyggelig hageprat, kaker og kaffe og loddsalg med fine gevinster!
Inngangspenger 50 kr.

Hva klosterhagen gjemmer
2018-09-13 19:00 - 21:00 | Bø Frivilligsentral, Stasjonsvegen 4, Bø i Telemark, 3800, Norge
Torsdag 13.september klokka 19.00 kommer Tellef Lund til Frivilligsentralen i Bø og vil innvie oss i klosterhagenes spennende hemmeligheter.
Klosterhagene har en lang historie og der det ble bygget klostre ble det også bygget hager hvor det i hovedsak ble dyrket medisinplanter. Det var munker og nonner som tok seg av hagene og etterhvert bygget de opp mye kunnskap om planter som kunne kurere det aller meste. Mye er fremdeles i bruk i dagens medisin, men det var også mye overtro knyttet til plantene som kanskje ikke ville passet helt inn i dag.
Dette og mye mer skal vi få vite om når vi følger Tellef Lund og klosterhagens historie, spesielt når vi vandrer gjennom klosterhagen til Vitskøl kloster ved Limfjorden i Danmark. Her blir det mye trolldom og overtro, men også kunnskap som vi fremdeles bruker i dagens medisin.
Velkommen til en spennende klosterhagekveld sammen med oss!

Open Gard
2018-08-26 12:00 - 17:00 | Evju Bygdetun, Sætrevegen 44, Gvarv, 3810, Norge
Samarbeid med Bondelaga i Bø og Sauherad og Sauherad bondekvinnelag.

Ljåslått på Evju bygdetun
2018-08-18 | Evju Bygdetun, Sætrevegen 44, Gvarv, 3810, Norge
Naturvernforbundet, Evju bygdetun og Telemark botaniske forening inviterer til ljåslått på Evju bygdetun lørdag den 18. august kl. 10.00.
Evju har ei villeng med rik og variert flora som blir slått seint om sommaren for at frøa skal rekke å bli mogne og så seg i jorda. Fylkesmannen gjev tilskot til stell av enga. Ho har fått namnet “Arvesølvenga”.
Me møtast ved enga nedanfor Evju mot elva. Hit kan du kjøre med bil. Ta med niste og drikke.
Evju held reiskap til slåtten.
Vel møtt!

Tur til Eidsborgkleivene, Dalen, søndag den 29.juli
2018-07-29 11:00 - 17:00 | Eidsborg stavkirke, Vest-Telemark museum, Dalen, Norge
Eidsborg stavkyrkje
Telemark botaniske forening innbyr til tur til Eidsborgkleivene, søndag den 29. juli. Dette er en reprise på fjorårets interessante og opplevelsrike tur med mange botaniske funn. Deltakerantallet ble da vesentlig redusert på grunn av dårlig og våt værmelding. Vi håper på bedre vær i år.
Vi møtes ved Eidsborg stavkirke kl. 11.00.
Ta med niste og gå i gode sko.
Turleder er Dagny Mandt. Tel: 901 44 859

Tur til Bolkesjø - Follsjø - Hellberg, søndag den 1. juli
2018-07-01 11:00 - 17:00
Rosenrot.
Telemark botaniske forening arrangerer tur til Bolkesjø – Follsjø – Hellberg søndag den 1. juli. Området er artsrikt og her fins mange vakre sommerblomster.
Vi møtes kl. 11.00 på Notodden jernbanestasjon. Ta med niste og ta på deg gode sko.
Turleder er David Mundal. Tel: 412 29 294.

1000 åpne hager
2018-06-24 11:00 - 15:00 | Bø Prestegard, Prestvegen 4, Bø i Telemark, 3800, Norge
1000 åpne hager er eit arrangement som Hageselskapet har i heile landet.
I år er arrangementet lagt til Bø Prestegard. Hagen er under opparbeiding med støtte frå Kulturminnefondet.

FN’s Internasjonale Flyktningdag i Midt-Telemark
2018-06-20 16:00 - 19:00 | Evju Bygdetun, Sætrevegen 44, Gvarv, 3810, Norge
Velkommen til familiedag på Evju Bygdetun.
Vi feirer FN’s Internasjonale Flyktningdag i Midt-Telemark;
suppe av ville vekster og grønne urter, flatbrødbaking,
natursti, sang og leker for små og store sammen. Alt er gratis !

Vi som ønsker deg velkommen er: Evju Bygdetun, Redd Barna Sauherad, Bø og Sauherad Hagelag, Sauherad Bygdekvinnelag, Telemark botaniske forening og Midt-Telemark landbrukskontor.

Dugnad i Prestegardshagen
2018-06-18 17:00 - 19:00, 2018-05-28 17:00 - 19:00, 2018-05-07 17:00 - 19:00 | Bø Prestegard, Prestvegen 4, Bø i Telemark, 3800, Norge
Raking, luking, planting og steinarbeid.
Fint om du tek med hagereiskap.
Servering

Slåttekurs på Evju bygdetun, 16. juni
2018-06-16 09:00 - 19:30 | Evju Bygdetun, Sætrevegen 44, Gvarv, 3810, Norge
Slåttekurs på Evju, lørdag den 16. juni.
Evju bygdetun, Naturvernforbundet i Midt-Telemark og Telemark botaniske forening inviterer til kurs i ljåslått på Evju bygdetun lørdag den 16. juni. Du vil lære å slå med stuttorv og langorv, men også å montere ljåbladet på orvet og å slipe og bryne ljåbladet.
Dyktige instruktører vil vise deg hvordan det skal gjøres.
Evju bygdetun sørger for god og rikelig kost fra frokost til kvelds.
Kurset begynner med frokost kl. 09.00 lørdag den 16. juni.
Kurspenger kr 100,- for studenter, 200,- for andre.
Påmelding til John Gunnar Brynjulvsrud. Tel: 920 90 850.

Dugnad i Prestegarden
2018-06-11 17:00 - 19:00, 2018-06-04 17:00 - 19:00 | Bø Prestegard, Prestvegen 4, Bø i Telemark, 3800, Norge

Rabarbrafestivalen i Bø Prestegard
2018-06-09 12:00 - 16:00 | Bø Prestegard, Prestvegen 4, Bø i Telemark, 3800, Norge
Vi fikk ideen da vi var på Gotland for to år siden. Vi oppfordrer voksne og barn under 12 år å levere kaker / paier basert på rabarbra til en liten konkurranse om den mest velsmakende retten. Det er klasser for både barn og voksne. En “streng” jury vil bedømme bidragene, som må være levert på prestegarden innen klokka 12.30.
Det blir salg av rabarbraprodukter, kaffe og te. De innsendte bidragene er med blant det som dere kan få en smak på. Det blir også en konkurranse om det største rabarbrabladet, som skal leveres på samme sted.
Sal av kaker, andre rabarbrarettar, kaffi og te.
Vel møtt til en fin forsommerdag!

Søstermarihåndtur til Brekketo, søndag den 27. mai.
2018-05-27 11:00 - 16:00
Søstermarihånd.
Telemark botaniske forening inviterer til søstermarihåndtur til Brekketo, søndag den 27. mai. Denne grenda ligger høyt og sydvendt og har tidlig mange vakre vårplanter. Spesielt må nevnes den rike forekomsten av Telemarks fylkesblomst; søstermarihånd.
Vi møtes ved Vefall grendehus kl. 11.00. Vi fyller opp bilene og kjører opp den bratte lia til Brekke. I tillegg til en vakker flora, har Brekke en vakker utsikt over Seljorsvannet og områdene rundt.
Ta med niste og ta på deg gode sko.
Turleder er David Mundal. Tel: 412 29 294.

2018-05-27
Søstermarihåndtur til Brekketo i øvre Bø, søndag den 27. mai.
Søndag den 27. mai arrangerer Telemark botaniske forening tur til Brekketo. Denne grenda ligger høgt og sørvendt og har tidlig mange vakre vårplanter. Spesielt bør nevnes den rike floran med Telemark fylkesblomst; søstermarihånd.
Vi møtes kl. 11.00 ved Vefall grendehus. Vi fyller opp bilene og kjører opp den bratte lia til Brekketo. I tillegg til en vakker flora, har Brekketo en flott utsikt over Seljordsvannet og områdene rundt.
Ta med niste og ta på deg gode sko.
Turleder; David Mundal. Tel. 412 29 294

Kurs: Introduksjon til permakultur med gjennomføring av sirkelbed
2018-05-23 17:00 - 2018-05-24 20:00 | HSN campus Bø, Gullbringvegen 36, Bø i Telemark, 3800, Norge
Få ny kunnskap og inspirasjon til kjøkkenhagen med et permakultur-perspektiv!
Vi er heldige og får besøk av Julio, en erfaren permakulturist tilknyttet Gaia Arkitekter i Oslo, som i løpet av kurset vil dele litt av sin kunnskap med oss.
Det vil bli holdt ved HSN Bø, og takket være støtte fra Studentsamskipnaden blir dette kurset helt gratis og åpent for alle!
Kurset går over 2 dager. Det er også mulig å kun komme på en av dagene(legg gjerne igjen en kommentar om det).
Hele kurset vil gi en introduksjon til permakultur, et helhetlig planleggingssystem basert på å jobbe med, ikke mot naturen. I tillegg vil vi fordype oss i både teori og praksis rundt sirkelbed og grønnsaksdyrking. På slutten av kurset lager vi et sirkelbed i skolehagen ved HSN Bø.
Dag 1 – Onsdag 23/5 – kl. 17.00-20.00
Hva er permakultur?
Vi får en innføring i blant annet prinsipper, etikk og historie, samt noen ekspempler på design innen permakultur.
Vi går igjennom litt teori om og fordeler ved sirkelbed.
Dag 2 – Torsdag 24/5 kl. 12.00-18.00
Sirkelbed
Vi går i dybden på hvordan sirkelbed fungerer, hvordan det lages, og hvordan det kan integreres i kjøkkenhagen. Deretter fortsetter vi ute i hagen. Her vil vi ha materialer, frø og planter klart, og vi lager et sirkelbed sammen.
Om Julio, kursholder
Julio E. Perez Diaz tok utdanning som arkitekt på universitet i Chile i 1983. I 2015 mottok han Permakultur diplomet i Nordisk Permakultur Institutt innenfor «RESEARCH», hvor han hadde «LEIRE SOM BYGGEMATERIALE» som tema.
Han har lang erfaring innen permakultur, og har siden 1985 laget seminarer med introduksjon til Permakultur, Permakultur Design og avanserte Permakulturkurs.
I 2016 publiserte han en bok i Spania; «Selvas de comida en la ciudad. Una vision de la agricultura urbana desde la arquitectura».(oversatt: Mat jungler i byen. En arkitektonisk visjon for urban dyrking).
Han har gitt mange foredrag i Amerika og Europa om de praktiske løsningene på miljøutfordringene i tillegg til å holde foredrag på Sletta Permakultursenter.
Han har siden 2001 vært en del av Gaia Arkitekter nettverket, som er 4 selvstendige, samarbeidende arkitektkontorer som har spesialkompetanse innen økologisk forsvarlige byggemetoder og planlegging.

Hagelagets vakreste våreventyr nærmer seg igjen
2018-05-12 11:00 - 14:00 | Bø Torg, Bøgata 67, Bø i Telermark, 3800, Norge
Vårt årlige planteloppemarked av stabelen på Bø torg.

På torget hos oss kan du denne dagen finne små og store, vanlige og uvanlige planter til en rimelig penge.
Vi har både pryd- og nyttevekster å selge.
Plantene kommer fra medlemmenes egne hager så du kan være rimelig sikker på at de passer i vårt klima.
Det var nok mange som var bekymra for tre uker siden når sneen fortsatt lå som et tykt teppe i mange hager, men våren har kommet med rekordfart her i Bø og Sauherad og hagelagets veteraner fikk rett igjen; plantene til loppemarkedet spirer og gror og for at vi skal få et så stort utvalg og riktig mange spennende planter å selge, trenger vi også hjelp fra dere der ute:
Vårens små og store planter stikker altså hodet opp av jorda i disse dager, noen tuer er blitt for store eller plantene har frødd seg og formert seg til andre steder enn du vil ha de.
Putt de overflødige småplantene dine i potter og ta de med til oss, da blir det skikkelig fart på torget i år og enda mer å velge i for alle de som svinger innom oss!
Plantene kan leveres fra klokka 10 på torget den 12.mai og vi gleder oss!
Ta deg tid til en kaffekopp og en kakebit, mens du leter etter nye, billige godbiter til hagen din og så får du en hyggelig hageprat på kjøpet!
Håper vi sees på torget!

Planteloppemarked på Bø Torg
2018-05-12 11:00 - 14:00 | Bø Torg, Bøgata 67, Bø i Telermark, 3800, Norge

Engelske Hager foredrag med Tommy Tønsberg
2018-04-12 19:00 - 21:30 | Bø Frivilligsentral, Stasjonsvegen 4, Bø i Telemark, 3800, Norge
I 2018 fyller vi 50 år og da inviterer vi til vårlig feiring på Bø Frivilligsentral.

Vi har invitert Tommy Tønsberg til å holde foredrag for oss. I løpet av årenes løp har han besøkt England ofte, nå kommer han til oss og vil gjennom bilder og ord ta oss med på tur til noen av sine Engelske favoritthager. Tommy er morsom å høre på, Engelske hager er vakre, naturlige, stressfrie hager, tilpasset de som bor i huset den omringer. Landlig hygge fra en forgangen tid. De er ofte uformelle, innholdsrike og frodige med en klassisk blanding av prydbusker og nyttevekster og vi gleder oss til å få vår- og sommerfølelsen tilbake!
I tillegg trår vi til med ordentlig jubileums-servering denne gangen:
Marit’s Minestronesuppe med focaccia-brød.
Og stor marsipanfest-kake og kransekake til kaffen.
Velkommen til jubileumsfest i hagelaget!
Inngangspenger kr 50,-

Foredrag med bilder om medisinplanter ved Pål Toreid
2018-03-21 18:30 - 20:30 | Landbrukets hus, Bøvegen 271. (mellom Gvarv og Bø), Bøvegen 271, Gvarv, 3810
TBF til Finse. Rosenrot.
Den 21. mars kl. 1830: Pål Toreid viser bilde og fortel om medisinplanter.
Pål Toreid er lege. Har arbeidde på legekontoret i Sauherad i 20 år og som lege ved Samtun i 13 år. Samtun er ein behandlingsstad for narkomane. Han var kommuneoverlege for Bø, Sauherad og Nome i 7 år.
Pål Toreid har sendt denne førehandsmeldinga om kva han vil snakke om:
“Om temaet: Planter brukt som medisin før og nå. Jeg tenker å komme med en del eksempler på planter som har en klart dokumentert effekt som medisin, men mange av disse har også har klare bivirkninger og problemer. Dessuten noen eksempler på planter som har vært veldig i skuddet i en periode, men hvor man ved nærmere undersøkelse ikke har kunnet påvise noen virkning. Mange planter er sunne som mat, inneholder verdifulle næringsstoffer, men bør ikke bli betraktet som medisin selv om maten vi spiser er viktig for helsa.
Jeg skal også omtale placebovirkning, markedsføring som lurer folk, og hva jeg tror på som nyttig og skadelig.”
Telemark botaniske forening ved Christian Kortner står for dette møtet.
Kaffipengar til møta: kr. 30,-

Solceller – kraftverk på taket
2018-03-20 19:00 - 20:00 | Bø bibliotek, Bøgata 69, Bø i Telemark, 3800, Norge
Prisen på solceller har rast de siste årene, og begynner å lønne seg også med norske kraftpriser. Nylig vedtok Bø Kommune å utrede montering på kommunehuset, og de første privatboligene har allerede fått solceller på taket. Kristian Astad fra Saga Energy foreleser og svarer på spøsmål:
* Hva kan en forvente av solinnstråling i Bø?
* Hva koster et typisk anlegg, og hvordan blir økonomien?
* Hva finnes av støtteordninger?
Det blir kaffe/te og noe å bite i.

Bergenåsen Miljøfelt
2018-03-20 12:00 - 16:00 | HSN campus Bø, Gullbringvegen 36, Bø i Telemark, 3800, Norge
Åpent møte på HSN campus Bø
Innbyggere, næringsliv og andre interessenter inviteres til åpent informasjonsmøte og idémyldring rundt Bergenåsen Miljøfelt – et prosjekt med nasjonal interesse midt i hjertet av Telemark.
Landets fremste ekspertise på bærekraftig bygging, energiløsninger forretningsutvikling, delingsøkonomier og miljø vil fortelle om et unikt tverrfaglig samarbeid.
Vi vil og få høre om aktualiteten til prosjektet i internasjonal sammenheng samt betydningen i nasjonal og lokal sammenheng. Det vil bli satt av god tid til bidrag og spørsmål fra deltakerne.
Du vil bl.a.møte representanter fra

Ola Roald Arkitektur
UiT Norges arktiske universitet i Narvik NMBU
SmartEnergi.com
HSN – Høgskolen i Sørøst-Norge,
Bø kommune
Bergenåsen Miljøfelt
Midt-Telemark kommune

Roser, klematis og sammenplanting av stauder
2018-03-15 19:00 - 21:30 | Bø Frivilligsentral, Stasjonsvegen 4, Bø i Telemark, 3800, Norge
Foredraget tar for seg hardføre moderne og historiske roser, mange forskjellige måter å bruke klematis og samplanting av stauder ut i fra deres forskjellige egenskaper.
Det holdes av Cecilie Hagen som jobber på Hageland Rom i Tønsberg som gartner og er ansvarlig for hagesenterets nettbutikk «Din lokale gartner». Cecilie er utdannet med Mastergrad i Plantevitenskap og en Bachelor i Økologisk landbruk.

Foredrag om Carl von Linné
2018-03-13 19:00 - 21:00 | Bø Prestegard, Prestvegen 4, Bø i Telemark, 3800, Norge
Foredrag om Carl von Linné ved Ulf Vege
Carl von Linné er mest kjent for sitt banebrytende arbeidmed å «ordne opp» i
plantesystematikken. Men han drev med mye mer enn dette. Han var en stor pedagog, og
hadde forelesninger i folkeopplysning. Også teologiske spørsmål opptok han. I tillegg til
dette var han lege av yrke.
Kanskje den mest spennende svensken noensinne?
Inngang kr. 120.- (inkl. kaffi/te og heimebakst).
